
Esselamu alejkum, da li znači nešto to ako osoba musliman koja preseli na ***[ahiret](https://pitajucene.com/search/ahiret/questions/ "Pretraži pitanja o ahiretu")*** u toku mjeseca ***[ramazana](https://pitajucene.com/search/ramaza/questions/ "Pretraži pitanja o ramazanu")***, tj. da li to možemo uzeti kao neki pokazatelj pozitivnog ishoda za tu osobu?


* 
* 
* 
* 
* 
* 
* 

 
DA LI SMRT U RAMAZANU IMA NEKU VRIJEDNOST

Alejkumusselam.


Nije potvrđeno u šerijatskim tekstovima, shodno mom istraživanju i onome što su drugi učenjaci rekli o tome, da preseljenje u mjesecu Ramazanu ima neku posebnu vrijednost u odnosu na druge mjesece u godini. Osim što je prenešeno da onaj ko umre dok posti neki dan, svejedno bilo to u Ramazanu ili nekom drugom mjesecu, da će uči u ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")***. Naime, prenosi Huzejfe, radijallahu anhu, da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: “Ko kaže LA ILAHE ILLELLAH želeći Allahovo lice i sa time preseli ući će u Džennet, ko posti neki dan želeći Allahovo lice i sa time preseli ući će u Džennet, ko udijeli sadaku želeći Allahovo lice i sa time preseli ući će u Džennet”. ***[Hadis](https://pitajucene.com/search/Hadis/questions/ "Pretraži pitanja o hadisima")*** bilježi Ahmed u svom Musnedu, vjerodostojnim ga ocjenjuje Albani a vjerodostojnim na osnovu drugih rivajeta Šuajb Arnaut. Sened ovog hadisa je prekinut, što znači da je slab, između Nu’ajm ibn ebi Hinda i Huzejfe, radijallahu anhu, međutim, ovaj hadis podupiru mnogi drugi rivajeti koje bilježe Bejheki u “El-Esmau ves-sifat”, Ebu Nu’ajm u “Ahbaru Asbehan”, Ebu Nu’ajm u “El-Hiljetu”, Taberani i mnogi drugi, čime se sened ovag hadis pojačava i podupire. Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


